سنوسرت سوم

تصغیر|سیسوسٹریسانا چینل
سنوسرت سوم (تقریباً 1878 ق م – 1839 ق م) قدیم مصر کی بارہویں سلطنت کا پانچواں فرعون تھا۔ اس نے 1878 ق م سے 1839 ق م تک حکومت کی اور اسے دورِ وسطیٰ کے عظیم ترین فراعنہ میں شمار کیا جاتا ہے۔ یونانیوں نے اسے سیزوستریس سوم (Sesostris III) کہا اور بعض مؤرخین کے مطابق یونانی اساطیر میں پائے جانے والے کردار "سیزوستریس" کی بنیاد اسی کی شخصیت تھی۔ اس کے نام کا ایک اور تلفظ سنووسرت سوم بھی ملتا ہے۔
 فتوحات و توسعہ 
سنوسرت سوم نے نوبہ میں مصر کی وسطی سلطنت کی توسیع جاری رکھی (1866 ق م – 1863 ق م کے درمیان) اور وہاں بڑے بڑے قلعے تعمیر کروائے۔ ان میں بوہن، توشکی اور اورونارٹی کے قلعے شامل تھے۔ اس کی فتوحات کا دائرہ دریائے نیل کے تیسرے آبشار تک پہنچ گیا۔

اس کی فتوحات کے ذکر میں ایک مسلہ (سنگی کتبہ) ملتا ہے جس میں نوبہ اور فلسطین میں اس کی جنگی کامیابیوں کا ذکر ہے۔ اسی کے ساتھ اس نے بیبلوس (فینیقیا) میں ایک قلعہ تعمیر کروایا اور مصر کے جنوبی و مغربی حصے کے تحفظ کے لیے سمنہ اور قمنہ کے مشہور قلعے بنوائے۔
 تعمیرات 
1894ء میں مورگان نے خبر دی کہ اسوان کے قریب جزیرہ سہل میں گرینائٹ پر کندہ تحریریں موجود ہیں جو "قناة سیزوستريس" کی کھدائی کا ذکر کرتی ہیں۔ سنوسرت سوم نے ابیدوس میں ایک معبد اور ایک شہر تعمیر کیا اور دوسرا معبد مدامود میں تعمیر کروایا۔

اس کا اہرام مصر کے موجودہ محافظہ جیزہ میں دهشور کے علاقے (مركز البدرشين) میں واقع ہے۔ 

 حوالہ جات 

زمرہ:انیسویں صدی ق م کی وفیات
زمرہ:بارہویں مصری سلطنت کے فراعنہ
زمرہ:سال پیدائش نامعلوم